Ստացվում է՝ Ալիեւին չեն վստահել, կամ նա չունի այդ կշիռը: Ում աչքում չունի՞. Էրդողանի՞, թե՞ Պուտինի… Սա, իհարկե, կողմնակի հայացքի համար մնում է անհայտ: Բայց, դատելով Ալիեւի՝ տեսախցիկների առջեւ Պուտինի հետ ողջագուրվելուց, հետո էլ իր տանը կայացած թեյախմության լուսանկարները տարածելուց, որ թեթեւսոլիկության վերջն էր, դրանով, թվում է, Էրդողանին է ինչ-որ մեսիջ հղվել: Ալիեւը, հնարավոր է, ակնարկում էր, որ միայն Նազարբաեւը չէ, որ անմիջական եւ մտերմական հարաբերություններ ունի Պուտինի հետ: